S-3510/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur J-kk-þgf E-kk-þgf K-kk-þgf, kt. [...], [...], Reykjavík, fyrir fíkniefna- og vopnalagabrot með því að hafa, sunnudaginn 21. mars 2021, að Nökkvavogi [...] í Reykjavík haft í vörslum sínum 15,39 gaf amfetamíni og 109 stykki af MDMA, sem ákærði kastaði út um glugga húsnæðisins við afskipti lögreglu og haft í vörslum sínum fjaðurhníf, sem lögregla fann við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á vog og smellulásapokum, sem hald var lagt á, samkvæmt 7. mgr. 5. gr. laga nr. 65/1974, en munirnir voru notaðir eða ætlaðir til ólögmætrar meðferðar haldlagðra efna. Einnig er krafist er upptöku á fjaðurhníf, sem lögregla lagði hald á, með vísan til 1. mgr. 37. gr. vopnalaga nr. 16/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 2. ágúst 2022 kemur sakaferill ákærða ekki til skoðunar við ákvörðun refsingar í máli þessu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga, en fresta skal fullnustu refsingarinnar og falli hún niður að tveimur árum liðnum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk vog, smellulásapokar og fjaður hnífur sem hald var lagt á við rannsókn málsins.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, S-x-x K-kk-ef K-kk-ef lögmanns, 111.600 krónur að meðtöldum virðisaukaskatti.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, J-kk-nf E-kk-nf K-kk-nf sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk til ríkissjóðs vog, smellulásapokar og fjaðurhnífur.

Ákærði greiði málsvarnarþóknun skipaðs verjanda síns, S-x-x K-kk-ef K-kk-ef lögmanns, 111.600 krónur að meðtöldum virðisaukaskatti.

H-kvk-nf S-kvk-nf B-kvk-nf